CELEX: 31964D0301
Language: el
Date: 1964-05-08 00:00:00
Title: 64/301/ΕΟΚ: Απόφαση του Συμβουλίου της 8ης Μαΐου 1964 περί της συνεργασίας μεταξύ των κρατών μελών σε θέματα διεθνών νομισματικών σχέσεων

Avis juridique important

|

31964D0301

64/301/ΕΟΚ: Απόφαση του Συμβουλίου της 8ης Μαΐου 1964 περί της συνεργασίας μεταξύ των κρατών μελών σε θέματα διεθνών νομισματικών σχέσεων  

Επίσημη Εφημερίδα αριθ. 077 της 21/05/1964 σ. 1207 - 1208 Φινλανδική ειδική έκδοση: Κεφάλαιο 10 τόμος 1 σ. 0005  Δανική ειδική έκδοση: Σειρά I Κεφάλαιο 1963-1964 σ. 0134  Σουηδική ειδική έκδοση: Κεφάλαιο 10 τόμος 1 σ. 0005  Αγγλική ειδική έκδοση: Σειρά I Κεφάλαιο 1963-1964 σ. 0143  Ελληνική ειδική έκδοση: Κεφάλαιο 10 τόμος 1 σ. 0034  Ισπανική ειδική έκδοση: Κεφάλαιο 10 τόμος 1 σ. 0032  Πορτογαλική ειδική έκδοση : Κεφάλαιο 10 τόμος 1 σ. 0032 

ΑΠΟΦΑΣΗ ΤΟΥ ΣΥΜΒΟΥΛΙΟΥ της 8ης Μαΐου 1964 περί της συνεργασίας μεταξύ των Κρατών μελών σε θέματα διεθνών νομισματικών σχέσεωνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 105 παράγραφος 1 και 145 πρώτη περίπτωση,  τη σύσταση της Επιτροπής της 19ης Ιουνίου 1963,  τη γνώμη της Συνελεύσεως (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι πρέπει να εξασφαλισθεί στενός συντονισμός των πολιτικών των Κρατών μελών σε θέματα διεθνών νομισματικών σχέσεων και ότι η πιο κατάλληλη μέθοδος για την εξασφάλιση του συντονισμού αυτού είναι η διεξαγωγή των αναγκαίων διαβουλεύσεων στο πλαίσιο της  Νομισματικής Επιτροπής,  ΑΠΟΦΑΣΙΖΕΙ:   Άρθρο 1  Στο πλαίσιο της Νομισματικής Επιτροπής θα λαμβάνουν χώρα διαβουλεύσεις σχετικά με κάθε σημαντική απόφαση και λήψη θέσεως εκ μέρους των Κρατών μελών στον τομέα των διεθνών νομισματικών σχέσεων, και ιδίως όσον αφορά:  - τη γενική λειτουργία του διεθνούς νομισματικού συστήματος,  - την προσφυγή Κράτους μέλους σε ρευστοποιήσιμους πόρους στο πλαίσιο διεθνών συμφωνιών,  - τη συμμετοχή ενός ή περισσοτέρων Κρατών μελών σε σημαντικές πράξεις νομισματικής υποστηρίξεως προς όφελος τρίτων χωρών.   Άρθρο 2  Τα Κράτη μέλη θεσπίζουν τις ανωτέρω προβλεπόμενες αποφάσεις και λήψεις θέσεων μόνο αφού μεσολαβήσουν οι διαβουλεύσεις που προβλέπονται στο πρώτο άρθρο εκτός αν επιβάλλουν το αντίθετο οι περιστάσεις, και ιδίως οι προθεσμίες θεσπίσεως.  Έγινε στις Βρυξέλλες, στις 8 Μαΐου 1964.  Για το Συμβούλιο Ο Πρόεδρος H. FAYAT  (1) ΕΕ αριθ. 24 της 3. 2. 1964, σ. 409/64.  (2) ΕΕ αριθ. 33 της 5. 2. 1964, σ. 632/64.